**ОБАВЕШТЕЊЕ О ОБАВЕЗИ ГОДИШЊЕГ ИЗВЕШТАВАЊА ЗА ЛОКАЛНИ РЕГИСТАР ИЗВОРА ЗАГАЂИВАЊА**

 Обавештавамо сва привредна друштва, друга правна лица и предузетнике, чије активности доводе до загађивања животне средине, у смислу емисија загађујућих материја у ваздух, воде и тло, као и генерисања отпада да су, у складу са чланом 75, став 5, Закона о заштити животне средине ("Сл. гласник РС", бр. 135/2004, 36/2009, 36/2009 - др. закон, 72/2009 - др. закон, 43/2011 - одлука УС, 14/2016, 76/2018, 95/2018 - др. закон и 95/2018 - др. закон),у обавези да Општини Димитровград, Општинској управи општине Димитровград, Одсеку за локалну пореску администрацију, пољопривреду и заштиту животне средине доставе податке о загађујућим материјама које се емитују у животну стредину, ради уноса у Локални регистар извора загађивања, на начин и у роковима утврђеним Законом.

 Правна лица која испуњавају услове о минималним граничним вредностима капацитета за одређену привредну делатност, како је наведено у Прилогу 1. - Листа 2. - Списак делатности и минималне граничне вредности за извештавање за локалне регистре извора загађивања - Правилника о методологији за израду националног и локалног регистра извора загађивања, као и методологији за врсте, начине и рокове прикупљања података („Службени гласник РС“ бр. 91/10 и 10/13 и 98/16), у обавези су да поступају у складу са Правилником и Одсеку доставе податке о изворима загађивања, врстама, количинама, начину и месту испуштања загађујућих материја у ваздух, воде и земљиште, као и о количинама, врсти, саставу и начину третмана и одлагања отпада, ради уноса у Локалном регистру извора загађивања.

 Податке за период од 1. јануара до 31. децембра 2018. године, потребно је доставити Одсеку за локалну пореску администрацију, пољопривреду и заштиту животне средине, најкасније до 31. марта 2019. године, на прописно и комплетно попуњеним, овереним и потписаним обрасцима, у штампаној форми, на адресу: Општина Димитровград, Општинска управаопштине Димитровград, Одсек за локалну пореску администрацију, пољопривреду и заштиту животне средине, ул. Балканска бр.2. 18320 Димитровград. и у електронској форми e-mail адресу *ekologija@dimitrovgrad.rs*

 За додатне инфорације у вези Локалног регистра извора загађивања за територију општине Димитровград, можете се обратити на телефон 010/360-882.

**Обрасци – преузми**

**Прилози – преузми**

**Упутство – преузми.**